

**РЕПУБЛИКА СРБИЈА**

**ОПШТИНА АРАНЂЕЛОВАЦ**

**ОПШТИНСКА УПРАВА**

**Број: 11-21/2025-01-4**

**Датум: 03.04.2025. године**

**АРАНЂЕЛОВАЦ**

На основу члана 79. став 2. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 3. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), в.д. начелника Општинске управе општине Аранђеловац доноси,

**РЕШЕЊЕ**

**о попуњавању радног места у Општинској управи општине Аранђеловац**

1. Попуњава се радно место **административно технички послови** у звању **референт**- број извршилаца 1, у Одељењу за привреду и друштвене делатности Општинске управе општине Аранђеловац, одређено у члану 14 тачка 4.2. под редним бројем 6. Правилникa о унутрашњем уређењу и систематизацији радних места у Општинској управи и Општинском правобранилаштву општине Аранђеловац („Службени гласник општине Аранђеловац“ бр. 4/24, 5/24,7/24 и 1/25).

2. Извршилачко радно место наведено у тачки 1. овог диспозитива попуниће се путем ИНТЕРНОГ конкурса.

О б р а з л о ж е њ е

Законом о запосленима у аутономним покрајинама и јединицама локалне самоуправе, чланом 79. став 1. прописано је да радно место може да се попуни када се испуне два услова: да је радно место предвиђено Правилником и да се његово попуњавање уклапа у донесени кадровски план.

Радно место из тачке 1. овог решења предвиђено је у Правилнику о унутрашњем уређењу и систематизацији радних места у Општинској управи и Општинском правобранилаштву општине Аранђеловац („Службени гласник општине Аранђеловац“ бр. 4/24, 5/24, 7/24 и 1/25).

 Попуњавање наведеног радног места је предвиђено Кадровским планом општине Аранђеловац („Службени гласник број 9/2024), чиме су испуњени услови из члана 79. Закона о запосленима у аутономним покрајинама и јединицама локалне самоуправе.

За попуњавање радног места није потребно прибављати сагласност надлежног тела Владе у складу са чланом 27к Закона о буџетском систему, а средства за плату и припадајуће порезе и доприносе су обезбеђена у буџету општине Аранђеловац.

Чланом 82. Закона, прописан је редослед радњи приликом попуњавања извршилачког радног места, при чему се радна места попуњавају према следећем редоследу: премештајем са напредовањем или без њега, преузимањем службеника, попуњавање након спроведеног интерног конкурса и попуњавање након спроведеног јавног конкурса.

Чланом 86. Закона о запосленима у аутономним покрајинама и јединицама локалне самоуправе („Сл. гласник РС“ бр. 21/2016, 113/17, 95/18 ,114/21 и 92/23), прописано је да: „На интерни конкурс примењују се одредбе овог закона о јавном конкурсу, осим одредаба о начину оглашавања и о року за подношење пријава

Чл. 4. и 8. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе, прописано је да, ако руководилац одлучи да радно место не попуни преузимањем, спроводи се интерни конкурс, а јавни конкурс се спроводи ако радно место није попуњено интерним конкурсом.

Будући да није било услова да се радно место попуни премештајем службеника, као ни на основу преузимања, донета је одлука да се оно попуни интерним конкурсом.

Ово решење ступа на снагу даном доношења, а објавиће се на огласној табли и званичној интернет презентацији Општине Аранђеловац.

На основу наведеног одлучено је као у изреци решења.

 В.Д. НАЧЕЛНИКА ОПШТИНСКЕ УПРАВЕ

 Негослав Петронијевић с.р.